Spørgsmål: Hej HN Jeg går med en fornemmelse om jeg måske er skæv i kroppen og ikke kan indvirke rigtig på min hest under ridning.. Hvad kan jeg gøre ved det? Nogle som kan hjælpe med sådan et problem? Hilsen Janni
Svar: Er det ikke lige præcis det en fysser er til for? Der ville jeg starte hvis jeg var dig. I det daglige kan man have fokus på at skifte hvilken side man har greb og kost til når man laver staldarbejde, hvis man løber kan man fokusere på at skifte mellem hvilket ben man lander på når man puster ud. Problemet er, at vi alle har en favoritside til alle ting, så vi bruger hele livet på at træne os skæve, med mindre vi dyrker temmelig meget gymnastik på et rimeligt seriøst plan. En fysser vil kunne afgøre hvor skæv du er og hvor, og hvordan du kan rette dig selv op. Pilates eller en anden mindfull træningsform er sikkert også vældig godt. Fysioterapeuter er helt vilde med pilates.